
[Preotul, după ce îşi pune epitrahilul şi felonul, deschide dvera și dă obișnuita bine- 
cuvântare din faţa Sfintei Mese, zicând: Binecuvântat este Dumnezeul nostru, tot- 
deauna, acum şi puru rea şi în vecii vecilor. 

Strana: Amin.] 


Dacă nu este preot de față, în locul binecuvântării de mai sus, diaconul, monahul 
sau mireanul, va rosti: Pentru rugăciunile Sfinților părinților noştri, Doamne lisuse 
Hristoase, Dumnezeul nostru, miluieşte-ne pe noi. Amin. 


Apoi se rostesc rugăciunile începătoare: 
Slavă Ţie, Dumnezeul nostru, Slavă Ţie ! 


Împărate ceresc, Mângâietorule, Duhul Adevărului, care pretutindenea eşti, şi 
toate le împlineşti, Vistierul bunătăţilor şi Dătătorule de viaţă, vino şi te 
sălăşluieşte întru noi, şi ne curăţeşte pe noi de toată intinăciunea, şi mântuieşte, 
Bunule, sufletele noastre. 


Sfinte Dumnezeule, Sfinte tare, Sfinte fără de moarte, miluieşte-ne pe noi. 
Sfinte Dumnezeule, Sfinte tare, Sfinte fără de moarte, miluieşte-ne pe noi. 
Sfinte Dumnezeule, Sfinte tare, Sfinte fără de moarte, miluieşte-ne pe noi. 


Slavă Tatălui şi Fiului şi Sfântului Duh. Și acum şi pururea şi în vecii vecilor. 
Amin. 


Preasfântă Treime, miluieşte-ne pe noi; 

Doamne, curăţeşte păcatele noastre; 

Stăpâne, iartă fărădelegile noastre; 

Sfinte, cercetează şi vindecă neputinţele noastre, pentru numele Tău. 


Doamne, miluieşte ! 
Doamne, miluieşte ! 

Doamne, miluieşte ! 


Slavă Tatălui şi Fiului şi Sfântului Duh. Și acum şi pururea şi în vecii vecilor. 
Amin. 


Tatăl nostru, care eşti în ceruri, Sfinţească-se numele Tău, vie împărăţia Ta, 
facă-se voia Ta precum în cer aşa şi pe pământ. Pâinea noastră cea spre fiinţă 
dă-ne-o nouă astăzi. Şi ne iartă nouă greşalele noastre, precum şi noi iertăm 
greşiţilor noştri. Şi nu ne duce pe noi în ispită, ci ne izbăveşte de cel rău. 


[Dacă este preot de faţă, zice: Că a Ta este Împărăția, şi puterea, şi slava: a 
Tatălui şi a Fiului şi a Sfântului Duh, acum şi pururea şi în vecii vecilor. Strana: 
Amin. ] 


Dacă nu va fi preot de faţă, diaconul, monahul sau mireanul, va rosti: Pentru rugă- 
ciunile Sfinţilor Părinților noştri, Doamne lisuse Hristoase, Dumnezeul nostru, 
miluieşte-ne pe noi. Amin. 


Apoi se zic troparele de umilinţă: 

Miluieşte-ne pe noi, Doamne, miluieşte-ne pe noi, că nepricepându-ne de nici un 
răspuns, această rugăciune aducem ie, ca unui Stăpân, noi, păcătoşii robii Tăi, 
miluieşte-ne pe noi. 

Slavă Tatălui şi Fiului şi Sfântului Duh. 

Doamne, miluieşte-ne pe noi, că întru Tine am nădăjduit; nu Te mânia pe noi 
foarte, nici pomeni fărădelegile noastre, ci caută şi acum ca un Milostiv şi ne 
izbăveşte pe noi de vrăjmaşii noştri, că Tu eşti Dumnezeul nostru şi noi Suntem 
poporul Tău, toți lucrul mâinilor Tale şi numele Tău chemăm. 

Şi acum şi pururea şi în vecii vecilor. Amin. 

Uşa milostivirii deschide-o nouă,binecuvântată Născătoare de Dumnezeu, ca să 
nu pierim cei ce nădăjduim întru tine, ci să ne mântuim prin tine din nevoi, că tu 


eşti mântuirea neamului creştinesc. 


Simbolul credinţei 

Cred Într-Unul Dumnezeu, Tatăl Atoţiitorul, Făcătorul cerului şi al pămân- 
tului, al tuturor celor văzute şi nevăzute. 

Şi întru Unul Domn lisus Hristos, Fiul lui Dumnezeu, Unul-Născut, care din 
Tatăl S-a născut, mai înainte de toţi vecii. Lumină din Lumină, Dumnezeu 
adevărat din Dumnezeu adevărat, Născut, nu făcut, Cel de o fiinţă cu Tatăl, prin 
care toate s-au făcut. 

Care pentru noi oamenii şi pentru a noastră mântuire.S-a pogorât din ceruri Și 
S-a întrupat de la Duhul Sfânt şi din Maria Fecioara Și S-a făcut om. 

Şi S-a răstignit pentru noi în zilele lui Pilat din Pont, Și a pătimit şi S-a îngropat. 
Şi a înviat a treia zi după Scripturi . 

Și S-a suit la ceruri şi Şade de-a dreapta Tatălui. Şi iarăşi va să vină cu slavă, să 
judece viii şi morţii, A cărui Împărăţie nu va avea Sfârşit. 

Şi întru Duhul Sfânt, Domnul de viaţă Făcătorul, care din Tatăl purcede, 

Cela ce împreună cu Tatăl şi cu Fiul este închinat şi Slăvit, care a grăit prin 
prooroci. 

Întru-una Sfântă Sobornicească şi apostolească Biserică, 

Mărturisesc un botez întru iertarea păcatelor, 

Aştept învierea morților şi viaţa veacului ce va să fie. Amin ! 


Doamne, miluieşte ! (de 12 ori) 


Slavă Tatălui şi Fiului şi Sfântului Duh. Și acum şi pururea şi în vecii vecilor. 
Amin. 


Veniţi să ne închinăm Împăratului nostru Dumnezeu. 

Veniţi să ne închinăm, şi să cădem la Hristos Împăratul nostru Dumnezeu. 
Veniţi să ne închinăm, şi să cădem la însuşi Hristos Împăratul şi Dumnezeul 
nostru. 


Apoi: Psalmul 142 

1. Doamne, auzi rugăciunea mea, ascultă cererea mea, întru credincioşia Ta, 
auzi-mă, întru dreptatea Ta. 

2, Să nu intri la judecată cu robul Tău, că nimeni din cei vii nu-i drept înaintea 
Ta. 

3. Vrăjmaşul prigoneşte sufletul meu şi viaţa mea o calcă în picioare; făcutu-m-a 
să locuiesc în întuneric ca morţii cei din veacuri. 

4. Mâhnit e duhul în mine şi inima mea încremenită înlăuntrul meu. 

5. Adusu-mi-am aminte de zilele cele de demult; cugetat-am la toate lucrurile 
Tale, la faptele mâinilor Tale m-am gândit. 

6. Întins-am către Tine mâinile mele, sufletul meu ca un pământ însetoşat. 

7. Degrab auzi-mă, Doamne, că a slăbit duhul meu. Nu-ţi întoarce faţa Ta de la 
mine, ca să nu mă asemăn celor ce se coboară în mormânt. 

8. Fă să aud dimineaţa mila Ta, că la Tine îmi este nădejdea. Arată-mi calea pe 
care voi merge, că la Tine am ridicat sufletul meu. 

9. Scapă-mă de vrăjmaşii mei, că la Tine alerg, Doamne. 

10. Învaţă-mă să fac voia Ta, că Tu eşti Dumnezeul meu. Duhul Tău cel bun să 
mă povăţuiască la pământul dreptăţii. 

11. Pentru numele Tău, Doamne, dăruieşte-mi viaţă. Întru dreptatea Ta scoate 
din necaz sufletul meu. 

12. Fă bunătate de stârpeşte pe vrăjmaşii mei şi pierde pe toţi cei ce necăjesc 
sufletul meu, că eu Sunt robul Tău. 


Slavă Tatălui şi Fiului şi Sfântului Duh. Şi acum şi pururea şi în vecii vecilor. 
Amin. 


Aliluia, aliluia, aliluia, slavă 'Ție, Dumnezeule! (de 3 ori). 


Și îndată se cântă, pe glasul al 3-lea: Dumnezeu este Domnul şi S-a arătat nouă. 
Bine este cuvântat Cel ce vine întru numele Domnului. (de 3 ori), apoi: 


Troparul Sfinţilor mucenici Zenovie, episcopul şi sora sa, Zenovia: Prea lăudaţilor 
mucenici, Sfinte sfinţite Zenovie împreună cu Zenovia, sora ta cea după trup, v-aţi 
arătat mădulare vrednice ale Bisericii, pentru care v-aţi jertfit, mărturisind pe Hri- 
stos Dumnezeu. Pe Acela rugaţi-L să dăruiască sufletelor noastre pace şi mare mi- 
lă. 


Slavă Tatălui şi Fiului şi Sfântului Duh. Şi acum şi pururea şi în vecii vecilor. (a 
Născătoarei de Dumnezeu) 


Nu vom tăcea, Născătoare de Dumnezeu, pururea a spune puterile tale, noi, ne- 
vrednicii. Că de nu ai fi stat tu înainte rugându-te, cine ne-ar fi izbăvit dintru atâtea 
nevoi? Sau cine ne-ar fi păzit până acum slobozi? Nu ne vom depărta de la tine, 
Stăpână, că tu izbăveşti pe robii tăi pururea din toate nevoile. 


Apoi: Doamne, miluieşte ! (de 3 ori) 


Slavă Tatălui şi Fiului şi Sfântului Duh. Şi acum şi pururea şi în vecii vecilor. 
Amin. 

1. Miluieşte-mă, Dumnezeule, după mare mila Ta 

2. Şi după mulţimea îndurărilor Tale, şterge fărădelegea mea. 

3. Mai vârtos mă spală de fărădelegea mea şi de păcatul meu mă curăţeşte. 

4, Că fărădelegea mea eu o cunosc şi păcatul meu înaintea mea este pururea. 

5. Ție unuia am greşit şi rău înaintea Ta am făcut, aşa încât drept eşti Tu întru 
cuvintele Tale şi biruitor când vei judeca Tu. 

6. Că iată întru fărădelegi m-am zămislit şi în păcate m-a născut maica mea. 

7. Că iată adevărul ai iubit; cele nearătate şi cele ascunse ale înţelepciunii Tale 
mi-ai arătat mie. 

8. Stropi-mă-vei cu isop şi mă voi curăţi; spăla-mă-vei şi mai vârtos decât zăpada 
mă voi albi. 

9. Auzului meu vei da bucurie şi veselie; bucura-se-vor oasele mele cele smerite. 
10. Întoarce faţa Ta de la păcatele mele şi toate fărădelegile mele şterge-le. 

11. Inimă curată zideşte întru mine, Dumnezeule, şi duh drept înnoieşte întru 
cele dinlăuntru ale mele. 

12. Nu mă lepăda de la faţa Ta şi Duhul Tău cel sfânt nu-l lua de la mine. 

13. Dă-mi mie bucuria mântuirii Tale şi cu duh stăpânitor mă întăreşte. 

14. Învăţa-voi pe cei fărădelege căile Tale şi cei necredincioşi la Tine se vor 
întoarce. 

15. Izbăveşte-mă de vărsarea de sânge, Dumnezeule, Dumnezeul mântuirii mele; 
bucura-se-va limba mea de dreptatea Ta. 

16. Doamne, buzele mele vei deschide şi gura mea va vesti lauda Ta. 

17. Că de ai fi voit jertfă, Ți-aş fi dat; arderile de tot nu le vei binevoi. 

18. Jertfa lui Dumnezeu: duhul umilit; inima înfrântă şi smerită Dumnezeu nu o 
va urgisi. 

19. Fă bine, Doamne, întru bună voirea Ta, Sionului şi să se zidească zidurile 
Ierusalimului. 

20. Atunci vei binevoi jertfa dreptăţii, prinosul şi arderile de tot; atunci vor pune 
pe altarul Tău viței. 

Acatistul Sfinţilor mucenici Zenovie episcopul şi sora sa Zenovia - 30 octombrie - 
slujitor Dani: 
https://www.youtube.com/watch?y=EpsiPupgoKw 


&&& 
Condacele şi icoasele 


Condacul 1 

Pe prea cinstiții frați, pe Sfânta Zenovia cea biruitoare şi pe Sfântul Zenovie, lauda 
Sfinţilor mucenici şi a doctorilor fără de arginţi, cei ce au fost supuşi de tirani la 
chinuri cumplite, pe care le-au răbdat cu puterea Duhului Sfânt, cu cântări să-i prea 
mărim zicând: Bucuraţi-vă, Sfinţilor Zenovie și Zenovia, mucenici ai lui Hri- 
stos! 


Icosul 1 

Mare purtătoare de chinuri, Zenovia și tu, Sfinte Zenovie, lauda sfințiților muce- 
NICI, VOI, cei ce aţi slăvit prin pătimirile voastre pe Hristos, din prea plinul răbdării 
voastre turnați în inimile noastre roua Duhului Sfânt care odinioară a răcorit, în 
voi, chinurile mucenicești, pentru a cânta: 

Bucuraţi-vă, răbdători de chinuri pentru Hristos; 

Bucuraţi-vă, minunaţi tămăduitori ai suferințelor; 

Bucuraţi-vă, pilde de bărbăţie duhovnicească; 

Bucuraţi-vă, cei ce aţi arătat statornicie în credință; 

Bucuraţi-vă, cei ce pe vrăjmaşii văzuți şi nevăzuţi, 1-aţi rușinat; 

Bucuraţi-vă, cei ce aţi primit de sus, răsplata nevoinţelor; 

Bucuraţi-vă, risipitorii înşelăciunii idolești; 

Bucuraţi-vă, ostaşi curajoşi din Cetele cerești; 

Bucuraţi-vă, neînfricați prin puterea Duhului; 

Bucuraţi-vă, lumini aprinse pe cărările care duc la cer; 

Bucuraţi-vă, împreună-ostenitori în marile încercări ale vieţii; 

Bucuraţi-vă, fierbinţi rugători pentru noi la Dumnezeu; 

Bucuraţi-vă, Sfinţilor Zenovie şi Zenovia, mucenici ai lui Hristos! 


Condacul 2 

Temelie de neclintit, minunată Zenovia şi fericite Zenovie, miresme ale vitejiei, pe 
Hristos rugați-L să ne dăruiască tărie, bucurie şi putere celor ce vă cinstesc şi cântă 
lui Dumnezeu, cu evlavie: Aliluia! 


Icosul 2 

Cunoașterea, cea de Dumnezeu insuflată având, ca un fiu al unor părinți bine cre- 
dincioşi, Sfinte Zenovie, te-ai arătat sălaș strălucit al Înţelepciunii lui Dumnezeu, 
dar și tămăduitor al bolilor trupești; de aceea, fericindu-te, strigăm după datorie: 
Bucură-te, zelos împlinitor al virtuților; 

Bucură-te, piscul credinţei adevărate; 

Bucură-te, floare înmiresmată a Raiului; 

Bucură-te, rod cu bun miros, al arborelui duhovnicesc; 

Bucură-te, trâmbiţă cu mare glas, a iubirii lui Hristos; 

Bucură-te, vlăstar al Viţei-Hristos, aducător de roadă; 

Bucură-te, laudă neîncetată a medicilor credincioşi; 
Bucură-te, bucuria Sfinţilor mucenici; 

Bucură-te, stea a credinţei prea luminoasă; 

Bucură-te, făcher al Lumini necreate; 

Bucură-te, icoană a statorniciei duhovnicești; 

Bucură-te, şipot al harului dumnezeiesc; 

Bucură-te, Sfinte Zenovie, rugător pentru sufletele noastre! 


Condacul 3 

Ca un pom roditor, crescut în Egeea Ciliciei, Sfinte Zenovie, cele mai bune roade 
ale mărturisirii numelui lui Hristos ai adus, propovăduindu-L înaintea celor necre- 
dincioşi, prea înțelepte ucenice şi cântându-l pururea: Aliluia! 


Icosul 3 

Sfântă Zenovia cea vitează, soră a Sfântului Zenovie celui răbdător, cu râvnă dim- 
preună cu el, te-ai nevoit și cu cinstitul tău sânge ai împurpurat haina neprihănirii 
tale; de aceea, strigăm: 

Bucură-te, bună cuviinţa femeilor iubitoare de Hristos; 

Bucură-te, lauda muceniţelor; 

Bucură-te, strălucire prea luminoasă a nevoitorilor; 

Bucură-te, apărătoarea celor năpăstuiţi; 

Bucură-te, sălaş prea frumos al înţelepciunii; 

Bucură-te, mărturisitoarea poruncilor lui Hristos; 

Bucură-te, mireasă care te-ai învrednicit a pătimi pentru El; 

Bucură-te, foc arzător al dragostei dumnezeieşti; 

Bucură-te, ceea ce ai nimicit rătăcirea păgânătăţu; 

Bucură-te, slava credinţei în Hristos; 

Bucură-te, vlăstar altoit pe Viţa cea pururea vie; 

Bucură-te, mărgăritar al dreptei credințe; 

Bucură-te, Sfântă muceniţă Zenovia, rugătoare pentru sufletele noastre! 


Condacul 4 

Purtătoare de candelă nestinsă ai fost, Sfântă muceniță Zenovia, pe care ai ținut-o 
aprinsă cu untdelemnul iubirii de Hristos şi al milostivirii, pentru care ca o fecioa- 
ră înţeleaptă, ai intrat în bucuria Împărăției de sus, cântând lui Dumnezeu, dim- 
preună cu fratele tău: Aliluia! 


Icosul 4 
Prin împotrivirea ta cea binecuvântată, față de poruncile păgânilor şi prin răbdarea 
chinurilor grele ale nevoinţei tale, ai bucurat cetele drepteredincioşilor din Cicilia, 

Sfinţite mucenice al lui Hristos, mărite Zenovie; de aceea, acum strigăm ţie, dum- 
nezeiescule ostaş: 

Bucură-te, birutor asupra vrăjmaşilor credinţei; 

Bucură-te, învingător în războiul nevăzut; 

Bucură-te, chip al blândeţilor şi păstor înţelept; 

Bucură-te, cel ce sălăşluieşti împreună cu Puterile cereşti; 

Bucură-te, reazem duhovnicesc al doctorilor fără de arginţi; 

Bucură-te, împreună locuitor cu Puterile îngerești în cer; 

Bucură-te, cel ce pe Hristos L-ai propovăduit cu îndrăzneală; 

Bucură-te, surpătorul puterilor întunericului; 

Bucură-te, luceafăr strălucitor în zorii creştinismului; 

Bucură-te, izvor nesecat, care vine de la Dumnezeu; 

Bucură-te, doctor iscusit al suferinzilor; 

Bucură-te, sprijinitor al celor care luptă împotriva nedreptăuilor; 
Bucură-te, Sfinte mucenice Zenovie, rugător pentru sufletele noastre! 


Condacul 5 

Cel ce ai sfărâmat idolii şi ai înlăturat rătăcinile tiranilor, Sfinte Zenovie, te-ai ară- 
tat ascultător Stăpânului Hristos, până la sfârșit, împreună cu Sfânta Zenovia, cea 
statornică, mărturisind numele Ziditorului, căruia cu credință neclintită, strigai: 
Aliluia! 


Icosul 5 

Cu puterea veşnicului tău Mire, Hristos, ai izbutit să nimiceşti înşelăciunea ido- 
lilor, muceniță Zenovia şi bine să-l urmezi pe calea pătimirilor, a necazurilor și a 
muceniciei prin tăierea capului: de aceea, ție îţi strigăm, cu credinţă: 

Bucură-te, soră vrednică a Sfântului Zenovie; 

Bucură-te, prea cinstită Mireasă a Ziditorului; 

Bucură-te, dulceaţa fagurelui credinței; 

Bucură-te, ceea ce ai simțit puterea lui Hristos în suferințe; 

Bucură-te, ceea ce ai îndepărtat întunericul necredinţei; 

Bucură-te, ceea ce ai încurajat pe fratele tău în chinuri; 

Bucură-te, ceea ce prin harul lui Dumnezeu, ai biruit; 

Bucură-te, că întru fiinţa ta, s-au copt roadele Duhului; 

Bucură-te, a Ciliciei frumoasă mlădiță, dar şi a românilor cinstire; 

Bucură-te, sprijin nevăzut celor slabi în credință; 

Bucură-te, suflu al bunei miresme a lui Hristos; 

Bucură-te, pildă de curaj pentru femeile creştine; 

Bucură-te, Sfântă muceniţă Zenovia, rugătoare pentru sufletele noastre! 

Condacul 6 

Propovăduitoare a dreptei credinţe şi muceniţă a Adevărului te-ai arătat, Sfântă Ze- 
novia, piatră scumpă a creștinelor, purtând cu nebănuit curaj, virtutea credinței; de 
aceea, slăvindu-te pe tine, către Hristos, Mirele tău ceresc, strigăm: Aliluia! 


Icosul 6 

Strălucind, cu razele bunei îndrăzniri, ca un doctor luminat al sufletelor şi al tru- 
purilor, Sfinte Zenovie, prin dumnezeiescul har, cu tărie ai alungat noaptea cea în- 
tunecată a slujirii idolești şi ai luminat popoarele, care îţi strigă, cu bucurie: 
Bucură-te, far care arăţi limanul mântuirii; 

Bucură-te, sfeșnic aprins din lumina lui Hristos; 

Bucură-te, cel ce ai ruşinat, prin învăţăturile tale, pe cei nepricepuţi; 

Bucură-te, că Duhul Sfânt a răcorit focul în care te-au aruncat; 

Bucură-te, cel prin care se întăreşte Biserica lui Hristos; 

Bucură-te, cel ce cu rugăciunea, ţi-ai ușurat suferinţele; 

Bucură-te, cel al cărui nume s-a scris în Cartea cerului; 

Bucură-te, icoană a stăruinţei în Adevăr; 

Bucură-te, următor al Pătimurilor lui Hristos; 

Bucură-te, cunună neveştejită a Împărăției Cerurilor; 

Bucură-te, izvor nesecat al vindecărilor; 

Bucură-te, vistierie înmiresmată a tămăduirilor; 

Bucură-te, Sfinte mucenice Zenovie, rugător pentru sufletele noastre! 


Condacul 7 

Adu-ţi aminte, Sfinte sfințite mucenice Zenovie, luminate mucenice de cei care 
cinstesc sfântă pomenirea ta, aducând laudă lui Dumnezeu, care te-a întărit în chi- 
nuri şi te-a așezat în ceata Sfinților, unde împreună cu Puterile cereşti, cânți: Alilu- 
ia! 


Icosul 7 

Împodobită fiind cu diadema biruinţei mucenicești, Sfântă muceniţă Zenovia, 
împreună cu bunul tău frate, slăvitul Zenovie, ai fost înălţată la nestricăcioasele Lă- 
caşuri prea luminoase, unde te împărtăşești de Lumina, cea strălucitoare, a Prea- 
Sfintei Treimi, rugându-te pentru sufletele noastre, ale celor ce-ţi cântăm unele ca 
acestea: 

Bucură-te, mărgăritar mult-strălucitor al Raiului; 

Bucură-te, prea lăudată închinătoare a Ziditorului; 

Bucură-te, flacără mistuitoare a spinilor păcatelor; 

Bucură-te, biruitoare înţeleaptă în războiul nevăzut; 

Bucură-te, căderea idolatriei şi a necredinţei; 

Bucură-te, alabastru înmiresmat al iubirii lui Hristos; 

Bucură-te, sălaş prea luminat al mărturisiru; 

Bucură-te, sabie care face să înceteze nedreptatea; 

Bucură-te, frumuseţe a chipului omenesc îndumnezeit; 

Bucură-te, mădular al trupului tainic al lui Hristos; 

Bucură-te, zid al nevoinţei ridicat pentru a stăvili necuviinţa; 

Bucură-te, privighetoare care urci spre cuibul Vulturului ceresc; 
Bucură-te, Sfântă muceniţă Zenovia, rugătoare pentru sufletele noastre! 


Condacul 8 

Râvnă ai avut spre a te bucura de viaţa cea nepieritoare în grădinile cereşti, slăvită 
Zenovia şi te rogi lui Hristos, cu fratele tău dimpreună mucenic, pentru cei ce te 
laudă şi în cântări Îi strigă lui Dumnezeu: Aliluia! 


Icosul 8 

Sfinte Zenovie, prea mărind numele Domnului, prin sfintele nevoinţe ale luptelor 
tale muceniceşti, ca un cinstit ierarh al Ciliciei şi grabnic vindecător al bolilor cum- 
plite, te-ai făcut luminător al credincioşilor, care cântă ție unele ca aceastea: 
Bucură-te, cel prea bun între mucenici; 

Bucură-te, împreună locuitor cu Îngerii; 

Bucură-te, cel ce ai răbdat arderea focului; 

Bucură-te, întărirea legăturilor dintre frați; 

Bucură-te, că de sprjinul surorii tale te-ai bucurat; 

Bucură-te, cel prin care Dumnezeu S-a prea mărit în lume; 

Bucură-te, cel ce ai îndepărtat păgânătatea; 

Bucură-te, pierderea celor ce defaimă pe creştini; 

Bucură-te, cel ce pe mulți ai adus către Domnul; 

Bucură-te, cel ce pe cei potrivnici nepocăiți i-ai risipit; 

Bucură-te, al nostru rugător şi mijlocitor; 

Bucură-te, al suferinţei cancerului vindecător; 

Bucură-te, Sfinte mucenice Zenovie, rugător pentru sufletele noastre! 


Condacul 9 

Nemiloasa boală a cancerului o tămăduieşti cu harul cel dat ţie de Dumnezeu, Sfin- 
te Zenovie, făclie a doctorilor fără de arginți şi laudă a Sfinţilor mucenici, pentru 
care cântăm, cu grai de mulțumire: Aliluia! 


Icosul 9 
Prin mucenicescul tău sfârşit înfrumuseţându-ţi veșmântul sufletului, Zenovia cea 
prea aleasă, ai intrat în luminata cămară a nunții cerești, veselindu-te cu Sfintele 

muceniţe cele din veci şi te rogi pentru sufletele celor care îți cântă unele ca acea- 
stea: 

Bucură-te, ceea ce ai înfruntat necredința; 

Bucură-te, ceea ce ai slujit lui Hristos-Adevărul; 

Bucură-te, ceea ce ai doborât, cu tărie pe cei fără de lege; 

Bucură-te, ceea ce ai primit putere din puterea Duhului; 

Bucură-te, vlăstar altoit pe Viţa-Hristos; 

Bucură-te, stâlp al harului dumnezeiesc şi al darurilor nestricăcioase; 
Bucură-te, cea pe care vrăjmaşii au dorit să te piardă; 

Bucură-te, ceea ce ai fost păzită de lucrarea harului; 

Bucură-te, văzătoare a străluciru Ziditorului; 

Bucură-te, sprijin frăţesc al Sfântului Zenovie, tămăduitorul; 

Bucură-te, casnică a Împărăției cerurilor; 

Bucură-te, îndepărtare a tulburărilor; 

Bucură-te, Sfântă muceniţă Zenovia, rugătoare pentru sufletele noastre! 


Condacul 10 

Sfântă mucenițţă Zenovia, numele tău a fost cunoscut în cer şi pe pământ, că în vre- 
mea prigonirii creştinilor ai fost aleasă de Dumnezeu și ai mărturisit dreapta cre- 
dință cu vitejie, pentru care cetele dreptcredincioșşilor Ciliciei cu căldură, te-au lău- 
dat şi cu Îngerii au cântat Mântuitorului Hristos: Aliluia! 


Icosul 10 

Jertfa ta văzându-o noi, Sfinte Zenovie, vindecătorule de boli, cinstim pururea, po- 
menirea ta în cântări dumnezeieşti, sfințite mucenice slăvite şi cu mare bucurie, îţi 
strigăm: 

Bucură-te, tămăduitor fără plată; 

Bucură-te, roua celor atinși de fierbinţeala suferințelor; 

Bucură-te, alungător al duhurilor necurate; 

Bucură-te, soare ce luminezi în noaptea credinței; 

Bucură-te, stâncă neclintită a nevinovăţiei; 

Bucură-te, chip de netăgăduit al curăției; 

Bucură-te, cântare de prea mărire a Jertfei lui Hristos; 

Bucură-te, pildă de adevărată tărie sufletească; 

Bucură-te, cel ce ai urcat pe scara virtuților până la cer; 

Bucură-te, pildă a tinerilor mărturisitori; 

Bucură-te, pășune a păstorilor purtători de Dumnezeu; 

Bucură-te, far nestins în călăuzirea poporului tău; 

Bucură-te, Sfinte mucenice Zenovie, rugător pentru sufletele noastre! 

Condacul 11 

În cântări cu dulce glas, dumnezeieasca ta pomenire o încununăm, Sfinte Zenovie, 
cerând de la tine să mujlocești la Dumnezeu ca să ne ajute să ieşim din iureşul ispi- 
telor ce ne împresoară şi așa, întru liniştea inimii, să cântăm: Aliluia! 


Icosul 11 

Cu strălucirea muceniciei tale, fericită Zenovia ai luminat popoarele Ciliciei pe ca- 
re le-ai şi adus să-L slăvească pe Domnul a toate, cu dreapta credinţă şi cu alese 
cântări, să-ţi strige ție, slava femeilor creştine: 

Bucură-te, revărsare a luminii dumnezeieşti; 

Bucură-te, fecioară cu făclia nestinsă; 

Bucură-te, bună mărturisitoare a Făcătorului tuturor; 

Bucură-te, ceea ce ai ruşinat pe demonul întunericului; 

Bucură-te, ceea ce ai primit cununa muceniciei; 

Bucură-te, prea frumoasă mireasmă a smereniei; 

Bucură-te, biruință dată de Hristos, pentru statornicia în credinţă; 

Bucură-te, sfeşnic luminos al bunei cuviințe; 

Bucură-te, mieluşea care de bunăvoie te-ai jertfit; 

Bucură-te, flacără curăţitoare a sufletului; 

Bucură-te, ceea ce străluceşti cu Cetele îngerești; 

Bucură-te, ceea ce aduci putere inimii; 

Bucură-te, Sfântă muceniţă Zenovia, rugătoare pentru sufletele noastre! 


Condacul 12 

Bucură-te, luminată Zenovia, a Sfântului Zenovie soră după trup şi împreună măr- 
turisitoare, că tu căile jertfei sfințitoare ai ales, vitejeşte răbdând, prea lăudată mu- 
ceniţă şi lui Hristos cântând: Aliluia? 


Icosul 12 

Să lăudăm în cântări pe cei doi fraţi mucenici, care s-au dovedit a fi vrednici în 
luptă, pe Zenovie cel prea slăvit şi pe lăudata Zenovia, iar locul lor de nevoinţă să-l 
cinstim, frumos glăsuind acestea: 

Bucuraţi-vă, vrednici mărturisitori ai Evangheliei; 

Bucuraţi-vă, vase de mare preţ ale vistieriei cereşti; 

Bucuraţi-vă, cei ce sunteți părtaşi strălucirii dumnezeiești; 

Bucuraţi-vă, cei ce ați primit nepieritoare cununi; 

Bucuraţi-vă, cei ce, în dar ați primit şi în dar împărțiți tămăduiri; 

Bucuraţi-vă, mucenici prea măriți, purtători de lumină; 

Bucuraţi-vă, viteji propovăduitori ai slăvitei chemări a lui Hristos; 

Bucuraţi-vă, cei ce uşuraţi bolile cele grele ale suferinzilor; 

Bucuraţi-vă, cei ce lumea întăriți prin mireasma darurilor; 
Bucuraţi-vă, râuri nesecate ale statorniciei; 

Bucuraţi-vă, prea slăviților mari pătimitori; 

Bucuraţi-vă, stâlpi luminători ai Bisericii; 

Bucuraţi-vă, Sfinţilor Zenovie şi Zenovia, mucenici ai lui Hristos! 


Condacul 13 (de 3 ori) 

O, fericite Zenovie şi slăvită Zenovia, fraţi de sânge și de o credinţă, nu încetaţi a 
vă ruga Ziditorului tuturor pentru noi, cei ce cu căldură, pe fiecare vă lăudăm și 
PreaSfintei Treimi Îi cântăm: Aliluia! 


Se zice apoi, iarăşi: 


Icosul 1 

Mare purtătoare de chinuri, Zenovia şi tu, Sfinte Zenovie, lauda sfințiților muce- 
NICI, VOI, cei ce aţi slăvit prin pătimirile voastre pe Hristos, din prea plinul răbdării 
voastre turnaţi în inimile noastre roua Duhului Sfânt care odinioară a răcorit, în 
voi, chinurile mucenicești, pentru a cânta: 

Bucuraţi-vă, răbdători de chinuri pentru Hristos; 

Bucuraţi-vă, minunaţi tămăduitori ai suferințelor; 

Bucuraţi-vă, pilde de bărbăţie duhovnicească; 

Bucuraţi-vă, cei ce aţi arătat statornicie în credință; 

Bucuraţi-vă, cei ce pe vrăjmaşii văzuţi şi nevăzuţi, 1-ați ruşinat; 

Bucuraţi-vă, cei ce aţi primit de sus, răsplata nevoinţelor; 

Bucuraţi-vă, risipitorii înşelăciunii idolești; 

Bucuraţi-vă, ostaşi curajoşi din Cetele cerești; 

Bucuraţi-vă, neînfricați prin puterea Duhului; 

Bucuraţi-vă, lumini aprinse pe cărările care duc la cer; 

Bucuraţi-vă, împreună-ostenitori în marile încercări ale vieții; 

Bucuraţi-vă, fierbinţi rugători pentru noi la Dumnezeu; 

Bucuraţi-vă, Sfinţilor Zenovie şi Zenovia, mucenici ai lui Hristos! 


Condacul 1 

Pe prea cinstiții frați, pe Sfânta Zenovia cea biruitoare şi pe Sfântul Zenovie, lauda 
Sfinților mucenici şi a doctorilor fără de arginţi, cei ce au fost supuşi de tirani la 
chinuri cumplite, pe care le-au răbdat cu puterea Duhului Sfânt, cu cântări să-i prea 
mărim zicând: Bucuraţi-vă, Sfinţilor Zenovie şi Zenovia, mucenici ai lui Hri- 
stos! 


Apoi, se spune această: 

Rugăciune 


O, Sfinților mucenici Zenovie şi Zenovia, mari pătimitori ai lui Hristos, primiți 
această puţină rugăciune de la noi, nevrednicii, care venim către voi ca la niște 
grabnici ajutători şi buni ocrotitori. Vedeţi neputinţa noastră şi rănile sufletelor şi 
ale trupurilor noastre. Luaţi aminte la suspinele noastre şi nu ne treceţi cu vederea 
pe noi, păcătoşii, ci alinaţi suferinţele celor aflaţi în dureri, că voi aţi primit harul 
de a tămădui chiar şi bolile cele mai cumplite. Ajutaţi-ne să biruim ispitele de tot 
felul, pornirile trupeşti şi relele deprinderi, sădind în schimb, iubirea de nevoinţă 
spre dobândirea harului dumnezeiesc, curățitor şi luminător. 


Ca unii ce v-aţi hrănit din pruncie, cu sfânta învăţătură a Evangheliei, vă rugăm să 
întăriți în dreapta mărturisire pe toți ortodocşii creştini şi să aduceţi în staulul Bise- 
ricii pe cei rătăciți. 


Fiți mijlocitorii noştri către Mântuitorul Hristos, cel ce n-a trecut cu vederea jertfa 
voastră mucenicească, ci v-a primit ca pe vrednici Săi pătimitori. Cereţi-l iertare 
de greşeli şi îndreptarea vieţii, ca să umblăm şi noi întru săvârşirea virtuților şi a 
faptelor bune, încât să ne facem vrednici de partea cea de-a dreapta în ziua Jude- 
cății şi bucurându-ne împreună cu voi în Ierusalimul ceresc, să lăudăm pe Tatăl şi 
pe Fiul şi pe Sfântul Duh, în veci vecilor. Amin! 


Și apoi se face Otpustul: Doamne, lisuse Hristoase, Fiul lui Dumnezeu pentru ru- 
găciunile prea curatei Maicii Tale, ale Sfinţilor mucenici Zenovie, episcopul şi ale 
sorei sale, Zenovia, miluieşte-ne şi ne mântuieşte pe noi. Amin! 

Sinaxar - Sfântul sfinţit mucenic Zenovie, episcopul Ciliciei şi sora sa, Zenovia 

Sfântul sfințit mucenic Zenovie și Sfânta muceniţă Zenovia au fost frate şi soră. 
Frăția aceasta trupească au prelungit-o în frăția martiriului pentru Hristos. 


Zenovie și Zenovia s-au născut într-o familie creştină din Egeea Ciliciei. Părinții 
lor se numeau Zenodot şi Tecla. Au primit astfel în casa părintească o educaţie cu- 
Viincioasă. 


Pentru bunul său nume în comunitatea creştină şi pentru virtuțile sale Zenovie a 
fost ales să slujească cetatea în care se născuse în demnitatea de episcop. Pentru ru- 
găciunile sale foarte multă lume dobândea tămăduiri sufleteşti şi trupești. Devenise 
astfel un părinte căutat de creștini și o mirare pentru locuitorii păgânii ai cetăţii. 


Zenovie şi Zenovia au trăit însă într-o perioadă în care în Imperiul Roman crești- 
nismul era o religie interzisă. Creştinii care erau pârâţi pentru simpla vină de a cre- 
de că lisus Hristos este mântuitorul lumii erau arestați și forţaţi să renunţe la pro- 
priile convingeri. Pentru a demonstra acest fapt care le aducea eliberarea trebuiau 
fie să Jertfească zeilor sau împăratului care se număra pe sine printre zei, fie să 
consume alimente afierosite zeilor. 

Nu toți împărații înainte de Constantin au pus în practică această politică de into- 
leranţă privitoare la creștini, însă cei care au făcut-o au demonstrat o cruzime înfio- 
rătoare. Între împărații persecutori Dioclețian ocupă un loc proeminent. De altfel, 
persecuția ce a avut loc în timpul său şi a împăraţilor ce i-au urmat s-a şi numit 
marea persecuție. 


În acest context în care delaţiunile privitoare la creştini erau chiar încurajate de că- 
tre puterea politică, Zenovie a fost pârât că este creştin şi chiar conducătorul comu- 
nităţii creştinilor. A fost de îndată arestat şi dus înaintea guvernatorului local pen- 
tru a fi judecat. 1 s-a propus să se lepede de creștinism şi să jertfească zeilor. 

Episcopul a refuzat rămânând fidel mântuitorului Hristos. A fost supus în repetate 
rânduri torturilor, iar când chinuitorii săi au înţeles că nu vor avea succes l-au ucis 
prin decapitare. 


Sora sa Zenovia, aflată în mulţime în momentul torturării fratelui său a ales să-l în- 
soțească în chinuri mărturisind faptul că şi ea este creştină. 


La fel cum s-au născut împreună în aceeaşi familie trupească şi creştină, tot la fel 
au trecut la Domnul întăriți în dragostea mărturisirii lor. 

